Spathodia campanulata

Spathodea yɛ abusua bi a ɛwɔ afifideɛ abusua Bignoniaceae mu. Dua baako pɛ na ɛwɔ mu, Spathodea campanulata, na wɔtaa frɛ no Afrika tulip dua. Dua no nyini bɛyɛ tenten de firi mita 7–25 (anammɔn 23–82) na ɛfir Afrika kwaeɛ a ɛhɔ yɛ hye mu. Wɔapa no sɛ ɛka "Wiase mu Nnua a Wɔsɛe no" mu ɔha (100) no ho.

Wɔdua saa dua yi kɛseɛ sɛ afɛfɛdeɛ dua wɔ mmeaeɛ a nsuo tɔ na awia bɔ kɛseɛ na wɔkyerɛ ho anisɔ kɛseɛ esiane ne nhwiren a ɛyɛ kɔkɔɔ-akutuo anaa kɔkɔɔ (ɛntaa nyɛ akokɔ-sradeɛ), ɛyɛ hwiren a ɛyi te sɛ ɛdɔn a ɛyɛ fɛ yie. Edin a wɔde frɛ no nyinaa firi Tete Hela nsɛmfua σπαθη (spathe) ne οιδα (oida), a ɛkyerɛ calyx a ɛte sɛ spathe. Europafoɔ na wɔhunuu no wɔ afe apem ahanson aduowɔtwe nson (1787) mu wɔ Afrika Sikakɔkɔɔ Mpoano.

 Nkyerɛmu 
Nhwiren no te sɛ ampule na nsuo wɔ mu. Ɛtɔ da bi a nkurɔfoɔ de saa nkorabata yi di agorɔ esiane sɛ wɔtumi hwie miu nsuo no gu nti. Ɛtɔ mmerɛ bi a, nsuo no yɛ akokɔ-sradeɛ wɔ nsateaa ne ntadeɛ mu. Nhwiren a abue no te sɛ kaapo na ɛkura nsuo ne bosuo, na ɛma nnomaa ahodoɔ pii ani gye ho.

 Nhwiren ho adesua 
Afrika tulip dua nhwiren no ma nhwiren akɛseɛ a ɛyɛ fɛ a ɛyɛ kɔkɔɔ-akutuo a ɛwɔ nhwiren bɛyɛ anum na ne tenten yɛ sɛntimita 8-15. Nhwiren ahodoɔ no yɛ ɔbarima ne ɔbaa na ɛwɔ afaafa mmienu pɛpɛɛpɛ (zygomorphic). Wɔda eyinom adi wɔ nhwiren a ɛte sɛ nhwiren a ɛyɛ tratraa a nhwiren dada wɔ n’afa (corymb-like raceme inflorescence). Ne mman tenten bɛyɛ sɛntimita 6. Nhwiren yi nso wɔ ano ano wɔ akoɔ-sradeɛ ne ne menewa. Wɔbɛtumi ahunu nhwiren no akwaa a ɛyɛ ɔbaa no wɔ stamen ahodoɔ nnan a wɔde hyɛ corolla tubu no so no mfinimfini. Nhwiren yi wɔ awotwaa a ɛyɛ tratraa a ɛkorɔn na ɛwɔ nkwammoaa mmienu. Dua yi aba yɛ petee, teateaa, na ne ntaban trɛ.

 Nkyekyɛmu fekuo ahodoɔ 
Wɔ Neotropika turo ne pramma so no, wɔn nsuo yɛ dea hummingbird pii ani gye ho, te sɛ amango a ne menewa yɛ tuntum (Anthracothorax nigricollis), jacobin tuntum (Florisuga fusca), anaa hummingbird a n'ahosuo no yɛ sika kɔkɔɔ (Hylocharis chrysura). Dua no nnua yɛ mmerɛ na nnomaa pii a wɔtu ntokuru te sɛ barbets de yɛ wɔn perebuo. Awerɛhosɛm ne sɛ nhwiren no wɔ abɔdeɛ mu ahobammɔ a ɛkum wowa, na wosusu sɛ mmoa ahodoɔ afoforɔ a wɔtwe mu nsuo.

 Asasesin mu nkyekyɛmu 

 Ɛfiri: Angola, Ethiopia, Ghana, Kenya, Sudan, Tanzania, Uganda, Zambia
 Ɛyɛ hɔhoɔ wɔ: Australia, Bangladesh,Brazil, Colombia, Costa Rica, Cuba, Fiji, Hawaii, India, Jamaica, Mauritius, Mexico, Papua New Guinea, Puerto Rico, Sri Lanka, Zanzibar, Philippines
Abɛyɛ mmoa a wɔba mmeaeɛ a nsuo tɔ na awia bɔ kɛseɛ, te sɛ Hawaii, Queensland (Australia), Fiji, Papua New Guinea, South Africa ne mmeaeɛ a ɛhɔ yɛ nwunu ne mmeaeɛ a ɛwɔ Sri Lanka mfinimfini.

Spathodea campanulata yɛ mmoawa a wɔabɔ wɔn amanneɛ sɛ wɔyɛ mmoawa a wɔsɛe nnɔbaeɛ a ɛto so 3 wɔ Queensland, Australia, wɔ Asase Ho Banbɔ (Pest and Stock Route Management) Act 2002 ase. Wɔnim sɛ ɛyɛ awuduru ma Australiafoɔ kurom hɔ wowa, bi te sɛ Lipotriches (Austronomia) flavoviridis.

 Mmoawa ne nyarewa 
Wɔ Uganda no, lepidopteran su ahodoɔ mmienu, nkanka ahodoɔ mmienu, ne amankuo baako to hyɛ S. campanulata so. Wɔ Puerto Rico no, wɔabɔ amanneɛ sɛ nkoekoemmoa ahodoɔ nkron a wɔyɛ Hemiptera, Hymenoptera, Lepidoptera, ne Thysanoptera nnidisoɔ nnidisoɔ sɛ wɔdi S. campanulata mmeaeɛ ahodoɔ. Ɛda adi sɛ ɛtoɔ ne akoma porɔ koraa bɛtumi apira no; dua no nnua porɔ ntɛmntɛm berɛ a atɔ fam.

 Dwumadie 
Ne nnua no yɛ mmerɛ dodo sɛ wɔde bɛdi dwuma wɔ adansie mu nanso ɛyɛ ma nnaka ne nnua a wɔde yiyi ɛse mu. Ɛtɔ mmerɛ bi a, Fiji mmɔfra de ne nhwiren a ɛyɛ nkorabata di dwuma sɛ nsuo mu atuo.

 Edin a wɔtaa de frɛ no 

 Afrikaans: fakkelboom, Afrika-vlamboom
 Bangla: rudrapalash (রুদ্রপলাশ)
 Wɔ Brɔfo Kasa mu: African tulip tree, fountain tree, Nandi flame, Nile flame, squirt tree, tulip tree, Uganda flame, Flame Tree of Thika
 Fijian: pasiu, pisipisi
 French: immortel étranger
 Hindi: rugtoora (रुग्तूरा)
 Indonesian: Kiacret
 Kannada: Neerukayi mara, Jeerkolavi mara (ನೀರುಕಾಯಿ ಮರ, ಜೀರ್ಕೊೞವಿ ಮರ, ಜೀರ್ಕೊಳವಿ ಮರ)
 Luganda: kifabakazi
 Luhya: muzurio
 Malay: panchut-panchut
 Malayalam: African Poomaram (ആഫ്രിക്കൻ പൂമരം)
 Sinhala: kudaella gaha, kudulu
 Spanish: amapola, espatodea, mampolo, tulipan africano, in Puerto Rico meaíto, in Guatemala llama del bosque.
 Swahili: kibobakasi, kifabakazi
 Telugu: Neeti Budda (నీటి బుడ్డ), Gonuganta (గోనుగంట)
 Tamil: pasadi (பாசடி)  Nandi: Septet (singular),Septonok (plural)
 Adwadie din: Nandi flame

 Galari 

 Beaɛ a menyaa mmoa firiiɛ 

Nkyekyεmu:Twi Wikipedia Health Articles Enhancement Translate-a-thon I